
			כתב תביעה 


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 




[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 











חלק 2: 

(1) בעלי הדין : 

1. התובע יליד 11.12.95 היה בכל הזמנים הרלוונטיים לתביעה זו המשתמש ו/או הנוהג ברכב הנושא מספר רישוי 86-926-33 (להלן: "הרכב/ המשאית").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


רצ"ב אישור משטרה  ותעודת ביטוח חובה, מסומן ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת  ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

(3) תמצית העובדות הנחוצות לביסוסה של עילת התביעה ומתי נולדה: 

4. בתאריך 13.5.24, בשעה 11:30 או בסמוך לכך, בכביש הגשה לקיבוץ שומריה, בסמוך לשער, הרכב בו ישב התהפך והתובע נפגע ונחבל בגופו (להלן: "התאונה").

5. לאחר התאונה פונה התובע באמצעות מד״א והובהל לבית החולים סורוקה, בבאר שבע, שהוא סובל מכאבי ראש, סחרחורות וחבלות בצוואר, בגב תחתון, בברך ימין ובקרסול שמאל, בבדיקה קלינית נמצאו חבלות בגב, בצוואר ובגפיים, לאחר קבלת טיפול רפואי ראשוני אשר כלל בדיקות הדמיה, שוחרר התובע לביתו בהמלצה להמשך מעקב רפואי, נטילת משככי כאבים שונים, תרופות אנטי דלקתיות ומנוחה בת שבוע.

6. התובע פנה למעקב רפואי בקהילה לאחר שהמשיך לסבול מכאבים והגבלה בתנועות רגל ימין, כאבים בצלעות ובבית החזה, בצוואר ובגב.  הוא הופנה לביצוע בדיקות הדמיה, המשך טיפול אורתופד מומחה, טיפולי פיזיותרפיה,  נטילת משככי כאבים ומנוחה.

7. בדיקת הדמיה שבוצעה לתובע הדגימה בלט דיסק בגובה L2- L3 ובלט דיסק נוסף בגובה L4- L3 והוא הופנה להמשך טיפול רפואי.

8. בעטיה של התאונה, בנוסף לכאבים וההגבלה בצוואר ובגב, החל התובע לסבול מהקרנת הכאבים למפשעה ולאשכים, התובע פנה פעם נוספת לקבלת טיפול רפואי בבית החולים סורוקה, ולאחר ביצוע בדיקות שוחרר בהמלצה להמשך מעקב רפואי בקהילה, נטילת משככי כאבים וניתנו לו תעודות מחלה נוספות

9. התובע אשר בנוסף לכאבים ולהגבלה בתנועות עמוד השדרה המשיך לסבול מקושי בהליכה, צליעה וקושי בהנעת הגפיים התחתונות הופנה לביצוע בדיקות הדמיה נוספות והמשך מעקב רפואי ומנוחה.

10. התובע ביצע סדרת טיפולי פיזיותרפיה, אך חרף טיפוליו ונטילת טיפול תרופתי לשיכוך הכאב, נותר עם כאבים והגבלה והוחלט להפנותו להמשך טיפול ומעקב.

11. אך בתאריך 30.12.24 נבדק ע"י מומחה ברפואה תעסוקתית והותר לו לחזור לעבודה בהתאמות.

12. בשים לב לכאבים ולהגבלה בתנועות הצוואר והגב וברך ימין הוחלט להפנותו לביצוע המשך מעקב, בדיקת הדמיה לעמ"ש צווארי וביצוע בדיקת MRI לברך ימין בשאלה של קרע מיניסקיאלי, המשך טיפולי פיזיותרפיה וטיפול במרפאת כאב.

רצ"ב תעודות רפואיות, מסומנות "כנספח 2".

13. מאז התאונה סובל התובע מכאבים ומהגבלה בתנועות הצוואר והגב, ברך ימין והגפיים התחתונות, מקושי בכיפוף והרמה, קושי בישיבה, הליכה ועמידה ממושכות, קושי במעברים, קושי בעליה וירידת מדרגות, קושי בהליכה בשטחים שאינם מישוריים, קושי בצידוד והטיה, מכאבים עזים, מקושי בשינה רציפה והירדמות והטיפולים בו צפויים להימשך גם בעתיד. 

14. התובע נהג בעיסוקו, עבודה הכרוכה מעצם טיבה וטבעה בישיבה ממושכת, מתקשה מחמת מגבלותיו הנובעות מהתאונה בביצוע עבודתו, נאלץ לצמצם את היקפה, נזקק להפוגות ממושכת במהלכה, עתידו התעסוקתי מוטל בספק ונגרמו לו הפסדי שכר.

15. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

16. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 
                       
(4) פירוט העובדות המקנות סמכות לבית המשפט 

17. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
חלק 3 
18. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			                    150,000 ₪ 
(2)  עזרת הזולת בעבר –	           				              28,000 ₪  
(3)  הוצאות רפואיות ונסיעות לטיפולים בעבר –	          8,750 ₪ 
(4)  הסעות מיוחדות ושימוש מוגבר במוניות בעבר -            6,580 ₪


2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:

1. הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות בעתיד. 
1.  פיצוי בגין נזקיו הלא ממוניים של התובע. 


19. הנתבעת  חייבת לפצות את התובע בהיותה מבטחת השימוש ברכב במועד התאונה.

20. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

21. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת .

22. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          _________________
						               אריאל פרייברג, עו"ד
								          ב"כ התובע     

3

image1.png




